ROMANIA

JUDEȚUL MUREȘ

COMUNA ACĂȚARI

PRIMAR

D I S P O Z I Ţ I A NR.7

din 3 ianuarie 2022

privind numirea domnului Fulop Robert, având funcția publică de conducere de șef Birou financiar contabil și resurse umane , consilier de etică și pentru monitorizarea respectării normelor de conduit și aprobarea Codului Etic și de Integritate al funcționarilor publici și personalului contractual din cadrul Primăriei Acățari.

Primarul comunei Acățari,

Având în vedere prevederile:

- art.121 alin. (1) alin. (2) din Constitutia României, republicatä;

- art.3 paragraful 2 din Carta europeanä a autonomiei locale, adoptatä la Strasbourg la 15 octombrie 1985, ratificata prin Legea nr. 199/1997;

- art. 7 alin. (2) din Legea nr. 287/2009 privind Codul Civil, republoicată, cu modificarile si completarile ulterioare;

- Ordinul Agentiei Nationale a Functionarilor Publici nr. 3753/2015 privind monitorizarea respectärii normelor de conduitä de catre funcionarii publici a implementärii procedurilor disciplinare, modificată prin Ordinul nr. 581 din 14 iulie 2021 pentru aprobarea formatului standard de raportare, a termenelor de raportare şi a instrucţiunilor privind modalitatea de transmitere a datelor privind procedura administrativ-disciplinară aplicabilă funcţionarilor publici**;**

**-** Ordinul nr. 600 din 20 aprilie 2018 privind aprobarea [Codului controlului intern managerial al entităţilor publice](file:///C:\Users\User1\sintact%204.0\cache\Legislatie\temp264522\00193413.htm);

- art. 451 - 457 din OUG nr. 57/2019 privind Codul Administrativ, cu modificarile si completarile ulterioare;

În temeiul art. 196 alin. (1) lit. b) din OUG 57/2019 privind Codul administrativ, cu modificarile si completarile ulterioare;

D I S P U N E:

Art. 1. Se aprobă Codul Etic și de Integritate al funcționarilor publici și personalului contractual din cadrul Primăriei Acățari,conform anexei,care face parte integrantă din prezenta.

Art. 2. Începand cu data emiterii prezentei, se numește domnul Fulop Robert, având funcția publicăde conducere de șef Birou financiar contabil și resurse umane în cadrul aparatului de specialitate al Primarului Comunei Acățari, consilier de etică și pentru monitorizarea respectării normelor de conduită a funcționarilor publici din aparatul de specialitate al primarului comunei.

Art. 3. Consilierul de etică îndeplinește următoarele atribuții principale.

a) monitorizează modul de aplicare şi respectare a principiilor şi normelor de conduit de către funcţionarii publici din cadrul autorităţii sau instituţiei publice şi întocmeşte rapoarte şi analize cu privire la acestea;

b) desfăşoară activitatea de consiliere etică, pe baza solicitării scrise a funcţionarilor publici sau la iniţiativa sa atunci când funcţionarul public nu i se adresează cu o solicitare, însă din conduita adoptată rezultă nevoia de ameliorare a comportamentului acestuia;

c) elaborează analize privind cauzele, riscurile şi vulnerabilităţile care se manifestă în activitatea funcţionarilor publici din cadrul autorităţii sau instituţiei publice şi care ar putea determina o încălcare a principiilor şi normelor de conduită, pe care le înaintează conducătorului autorităţii sau instituţiei publice, şi propune măsuri pentru înlăturarea cauzelor, diminuarea riscurilor şi a vulnerabilităţilor;

d) organizează sesiuni de informare a funcţionarilor publici cu privire la normele de etică, modificări ale cadrului normativ în domeniul eticii şi integrităţii sau care instituie obligaţii pentru autorităţile şi instituţiile publice pentru respectarea drepturilor cetăţenilor în relaţia cu administraţia publică sau cu autoritatea sau instituţia publică respectivă;

e) semnalează practici sau proceduri instituţionale care ar putea conduce la încălcarea principiilor şi normelor de conduită în activitatea funcţionarilor publici;

f) analizează sesizările şi reclamaţiile formulate de cetăţeni şi de ceilalţi beneficiari ai activităţii autorităţii sau instituţiei publice cu privire la comportamentul personalului care asigură relaţia directă cu cetăţenii şi formulează recomandări cu caracter general, fără a interveni în activitatea comisiilor de disciplină;

g) poate adresa în mod direct întrebări sau aplica chestionare cetăţenilor şi beneficiarilor direcţi ai activităţii autorităţii sau instituţiei publice cu privire la comportamentul personalului care asigură relaţia cu publicul, precum şi cu privire la opinia acestora despre calitatea serviciilor oferite de autoritatea sau instituţia publică respective.

Art. 4. Cu ducerea la indeplinire a acestei hotarari se insarcineaza persoana nominalizata la art. 1.

Art. 5. Prezenta dispoziție se comunică persoanei nominalizate , ANFP, Instituției Prefectului Mureș, prin grija Secretarului general al comunei si se aduce la cunostinta publica, prin afisarea pe site-ul www.acatari.ro.

Art. 6. Prezenta dispozitie poate fi atacata potrivit prevederilor Legii contenciosului administrativ nr. 554/2004, cu modificarile si completarile ulterioare.

Primar

Osváth Csaba

Avizat pentru legalitate

Secretar general

Józsa Ferenc